cyanic-selkie/wikianc huggingface dataset:
กาโรยแห่งฮังการี
กาโรยแห่งฮังการี (Magyarország Károly) อาจหมายถึง
ป้อมปราการแห่งซีอาน
ป้อมปราการแห่งเมืองซีอาน (Fortifications of Xi'an; ) หรือ "กำแพงเมืองซีอาน" อยู่ในเมืองซีอาน เมืองหลวงโบราณของจีน เป็นหนึ่งในกำแพงเมืองของจีนที่เก่าแก่ที่สุด ขนาดใหญ่ที่สุด และรักษาไว้ได้ดีที่สุด ถูกสร้างขึ้นภายใต้การปกครองของจักรพรรดิหงหวู่ หรือ จูหยวนจาง เป็นระบบการป้องกันทางทหาร สะท้อนถึงแนวคิด "ความสมบูรณ์ของสถาปัตยกรรมเชิงเทินของระบบสังคมศักดินา" ได้รับการตกแต่งใหม่หลายครั้งนับตั้งแต่สร้างขึ้นในคริสศตวรรษที่ 14 ได้แก่ 3 ครั้ง ในระยะเวลาเพียง 200 ปี ในปลายปี 1500 และ 1700 และล่าสุดในปี ค.ศ. 1983 กำแพงล้อมรอบพื้นที่ประมาณ 14 ตารางกิโลเมตร (5.4 ตารางไมล์)
กำแพงเมืองซีอานอยู่ใน บัญชีรายชื่อเบื้องต้น (Tentative List) เผื่อเตรียมเสนอขึ้นเป็นมรดกโลกขององค์การยูเนสโกในอนาคต ภายใต้ชื่อ "กำแพงเมืองของราชวงศ์หมิงและราชวงศ์ชิง" นับตั้งแต่ปี ค.ศ. 2008 และอยู่ในรายชื่อของมรดกทางวัฒนธรรมของสาธารณรัฐประชาชนจีน ตั้งแต่เดือนมีนาคม ค.ศ. 1961 กำแพงเมืองซีอานเป็นมรดกทางประวัติศาสตร์และวัฒนธรรมแห่งชาติ
รายชื่อนครในประเทศบอสเนียและเฮอร์เซโกวีนา
รายชื่อนครในประเทศบอสเนียและเฮอร์เซโกวีนา
พระเจ้าบรมวงศ์เธอ พระองค์เจ้าเยาวภาพงศ์สนิท
เจ้าจอมมารดาหม่อมราชวงศ์เนื่องถึงแก่อนิจกรรมเมื่อวันที่ 23 พฤศจิกายน พ.ศ. 2428 สมเด็จพระนางเจ้าสว่างวัฒนา พระบรมราชเทวี ทรงรับพระเจ้าลูกเธอ พระองค์เจ้าเยาวภาพงศ์สนิท และพระเจ้าลูกยาเธอ พระองค์เจ้ารังสิตประยูรศักดิ์ พระโสทรอนุชามาอุปการะ
พระองค์เจ้าเยาวภาพงศ์สนิทได้ทรงบำเพ็ญพระองค์สนองพระมหากรุณาธิคุณมาตลอดพระชนมชีพ ทรงสนพระทัยประกอบเครื่องเสวยถวาย ทั้งในยามทรงพระประชวร และยามปกติ โดยทรงเลือกเครื่องปรุงที่มีคุณค่าทางอาหารเป็นพระโอสถไปในตัว ด้วยทรงได้รับความรู้จากพระอัยกาฝ่ายพระมารดา คือพระวรวงศ์เธอ พระองค์เจ้าสายสนิทวงศ์ ซึ่งทรงดำรงตำแหน่งประมุขกรมหมอหลวง และเป็นแพทย์ประจำพระองค์พระบาทสมเด็จพระจุลจอมเกล้าเจ้าอยู่หัวด้วย
พระเจ้าบรมวงศ์เธอ พระองค์เจ้าเยาวภาพงศ์สนิท สิ้นพระชนม์ในสมัยรัชกาลที่ 7 เมื่อวันที่ 13 มิถุนายน พ.ศ. 2477 สิริพระชันษา 49 ปี
ตำหรับสายเยาวภา เกิดขึ้นจากการรวบรวม-เรียบเรียง จากบรรดาพระประยูรญาติ ข้าหลวง และคณะครูโรงเรียนสายปัญญา ได้พร้อมใจกันเขียนตำรับอาหารคาวหวานตำรับสายเยาวภาของสายปัญญาสมาคม เพื่อพิมพ์เป็นหนังสือแจกในงานพระราชทานเพลิงศพ พระเจ้าบรมวงศ์เธอ พระองค์เจ้าเยาวภาพงศ์สนิท ต่อมาสมเด็จพระเจ้าบรมวงศ์เธอ กรมพระยาชัยนาทนเรนทร ได้ประทานลิขสิทธิ์แก่ หม่อมราชวงศ์เตื้อง สนิทวงศ์ (อาจารย์ใหญ่คนแรกของโรงเรียนสายปัญญา)
พระอิสริยยศ
ภายหลังสิ้นพระชนม์
เครื่องราชอิสริยาภรณ์
พระองค์ได้รับพระราชทานเครื่องราชอิสริยาภรณ์ตระกูลต่าง ๆ ดังนี้
สาธารณรัฐบอสเนียและเฮอร์เซโกวีนา
สาธารณรัฐบอสเนียและเฮอร์เซโกวีนา (Republic of Bosnia and Herzegovina; บอสเนีย: Republika Bosna i Hercegovina) เป็นอดีตรัฐชาติซึ่งถ่ายทอดสิทธิ์ทางอำนาจและพันธะให้แก่ประเทศบอสเนียและเฮอร์เซโกวีนาในปัจจุบัน
สาธารณรัฐบอสเนียและเฮอร์เซโกวีนาดำรงอยู่อย่างถูกต้องตามกฎหมายจนกระทั่งมีการร่วมลงนามในเอกสารแนบ 4 ของความตกลงเดย์ตัน (ซึ่งบรรจุรัฐธรรมนูญแห่งบอสเนียและเฮอร์เซโกวีนาไว้) เมื่อวันที่ 14 ธันวาคม ค.ศ. 1995 แต่เอกสารทางการอื่น ๆ เปิดเผยว่า รัฐนี้ดำรงอยู่จนถึงสิ้นปี ค.ศ. 1997 เมื่อขั้นตอนการดำเนินงานตามความตกลงเดย์ตันสิ้นสุดและรัฐธรรมนูญแห่งบอสเนียฯ มีผลบังคับตั้งแต่บัดนั้น ช่วงเวลาส่วนใหญ่ของสาธารณรัฐบอสเนียฯ ตกอยู่ในภาวะสงครามบอสเนีย ในขณะนั้น กลุ่มชาติพันธุ์หลักอื่น ๆ ในสาธารณรัฐบอสเนียฯ (ชาวบอสเนียเชื้อสายเซิร์บและชาวบอสเนียเชื้อสายโครแอต) จัดตั้งหน่วยการเมืองของกลุ่มตนขึ้น (ได้แก่สาธารณรัฐเซิร์ปสกาและสาธารณรัฐโครเอเชียแห่งเฮิร์ตเซก-บอสเนียตามลำดับ) ทำให้ชาวบอสนีแอกกลายเป็นกลุ่มชาติพันธุ์หลักที่เหลืออยู่ของสาธารณรัฐบอสเนียฯ
อย่างไรก็ตาม ตามความตกลงวอชิงตัน ค.ศ. 1994 ชาวบอสเนียเชื้อสายโครแอตได้เข้าร่วมกับชาวบอสเนียเชื้อสายบอสนีแอกเพื่อสนับสนุนการจัดตั้งสหพันธรัฐบอสเนียและเฮอร์เซโกวีนาให้เป็นหน่วยการปกครองร่วมกันในระดับรองจากรัฐชาติ และในปี ค.ศ. 1995 ความตกลงเดย์ตันได้รวมสหพันธรัฐบอสเนียและเฮอร์เซโกวีนาและสาธารณรัฐเซิร์ปสกา (ซึ่งเป็นหน่วยการปกครองของชาวบอสเนียเชื้อสายเซิร์บ) เข้ากับรัฐบอสเนียและเฮอร์เซโกวีนาตามที่เป็นอยู่ในปัจจุบัน
การปกครอง
สาธารณรัฐบอสเนียและเฮอร์เซโกวีนา ในช่วงแรก ปกครองโดยระบบสาธารณรัฐ มีอำนาจการปกครอง 3 ฝ่าย คือ รัฐบาล รัฐสภา และ ตุลาการ แต่อำนาจของสาธารณรัฐมักถูกครอบงำโดยระบอบทหาร เนื่องจากสภาพสงคราม ทำให้ในคณะรัฐบาลกองทัพแทบจะมีบทบาทในการบริหารประเทศ ร่วมกับ คณะรัฐบาล
ในช่วงแรกของสาธารณรัฐ สาธารณรัฐปกครองโดยสองชนชาติ คือ ชาวบอสนีแอก และ ชาวโครแอต แต่ในกลางปี ค.ศ.1992 ชาวโครแอท ก่อการแบ่งแยกดินแดน ทำให้ระบบพหุสังคมล่มสลายเหลือเพียงชาวบอสนีแอก และในช่วงปี ค.ศ.1993 สาธารณรัฐ ก็ประกาศ สถาปนาเป็นสาธารณรัฐอิสลาม(Republika Islamska) เนื่องจากเหลือเพียงชาวมุสลิม ที่เป็นประชากรของสาธารณรัฐ สาธารณรัฐจึงประกาศตัวเป็น สาธารณรัฐอิสลาม
1 มีนาคม ปี ค.ศ.1994 หลังสนธิสัญญาวอชินตัน สาธารณรัฐก็รวบประชาคมเฮิร์ตเซโก-บอสเนีย ซึ่งเคยพยายามแบ่งแยกดินแดน มาเข้าเป็นส่วนหนึงของสาธารณรัฐตามสนธิสัญญากับโครเอเชีย ที่ให้ชาวโครแอทในบอสเนีย เป็นประชากรของสาธารณรัฐ ทำให้สาธารณรัฐต้องสละความเป็นสาธารณรัฐอิสลาม เพื่อจัดตั้งรัฐพหุสังคม และสร้างพื้นฐานของรัฐชาติ บอสเนียและเฮอร์เซโกวีนาใหม่ ซึ่งจะเป็นรัฐพหุสังมปกครองโดยระบบสมาพันธรัฐในทางพฤตินัย
ยูฟ่ายูโรปาคอนเฟอเรนซ์ลีก ฤดูกาล 2022–23
ยูฟ่ายูโรปาคอนเฟอเรนซ์ลีก ฤดูกาล 2022–23 เป็นฤดูกาลที่ 2 ของ ยูฟ่ายูโรปาคอนเฟอเรนซ์ลีก, เป็นการแข่งขันฟุตบอลสโมสรยุโรปถ้วยที่สาม จัดขึ้นโดยยูฟ่า.
รอบชิงชนะเลิศ จะลงเล่นที่ สนามกีฬาซิโนโบ ใน ปราก, ประเทศสาธารณรัฐเช็ก. ผู้ชนะเลิศของยูฟ่ายูโรปาคอนเฟอเรนซ์ลีก ฤดูกาล 2022–23 จะได้สิทธิ์โดยอัตโนมัติสำหรับ ยูฟ่ายูโรปาลีก ฤดูกาล 2023–24 รอบแบ่งกลุ่ม, เว้นแต่พวกเขาจะมีการจัดการสำหรับ ยูฟ่าแชมเปียนส์ลีก ฤดูกาล 2023–24 รอบแบ่งกลุ่ม.
การคัดเลือกสโมสร
177 สโมสรจากอย่างน้อย 54 ประเทศ ของสมาชิกยูฟ่าจำนวน 55 ประเทศ จะได้เข้าร่วมการแข่งขันยูฟ่ายูโรปาคอนเฟอเรนซ์ลีก ฤดูกาล 2022–23. โดยจะจัดอันดับแต่ละประเทศสำหรับจำนวนของสโมสรที่จะได้เข้าร่วมการแข่งขัน ดังนี้:
การจัดอันดับตามสมาคมฟุตบอล
สำหรับการแข่งขัน ยูฟ่ายูโรปาคอนเฟอเรนซ์ลีก ฤดูกาล 2022–23 จะจัดอันดับอ้างอิงตามค่าสัมประสิทธิ์ของยูฟ่าในปี พ.ศ. 2564 (ค.ศ. 2021) ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2016–17 ถึง 2020–21
นอกจากการจัดสรรตามค่าสัมประสิทธิ์ของประเทศแล้ว, สมาคมของประเทศนั้นจะได้มีทีมเพิ่มเติมที่จะเข้าร่วมในยูโรปาคอนเฟอเรนซ์ลีก, ดังนี้:
ทีม
รอบคัดเลือกรอบสอง, รอบคัดเลือกรอบสามและรอบเพลย์ออฟ แบ่งออกเป็น ตัวแทนที่ชนะเลิศจากลีก (CH) และตัวแทนจากลีก (LP).
CC: 2022 ค่าสัมประสิทธิ์สโมสรยูฟ่า.
หนึ่งทีมจะไม่ได้เล่นในดิวิชันสูงสุดเนชันแนลที่จะส่งผลต่อการแข่งขัน: วาดุซ (เทียร์ที่ 2).
หมายเหตุ
สถิติ
สถิติรวมตั้งแต่รอบคัดเลือก และ รอบเพลย์ออฟ.
''ตารางนี้อัปเดต ณ วันที่ 11 พฤษภาคม ค.ศ. 2023.''
กิฟฏ์
กิฟฏ์ (قفط; Ⲕⲉϥⲧ เคฟต์ หรือ เคบโต; อียิปต์โบราณ: Gebtu เกบตู; Κόπτος คอปโตส; โรมัน: Justinianopolis จัสติเนียโนโพลิส) เป็นเมืองขนาดเล็กในเขตผู้ว่าการเกนาของอียิปต์ ซึ่งห่างจากเมืองลักซอร์ไปทางทิศเหนือประมาณ 43 กิโลเมตร (27 ไมล์) และอยู่ใต้เส้นละติจูดที่ 26 องศาเหนือ บนฝั่งตะวันออกของแม่น้ำไนล์ เนื่องจากเมืองกิฟฏ์มีระยะทางที่ใกล้กับชายฝั่งทะเลแดง จึงทำให้เมืองแห่งนี้เป็นจุดศูนย์ทางการค้าที่สำคัญในสมัยโบราณระหว่างอินเดีย พุนต์ อาระเบียเฟลิกซ์ และดินแดนทางเหนือ โดยพื้นที่ใกล้เคียงในทะเลทรายตะวันออกมีเหมืองทองคำและแร่ควอร์ตไซต์ที่มีความสำคัญ รวมทั้งยังเป็นจุดเริ่มต้นสำหรับการเดินทางไปยังดินแดนพุนต์ (ประเทศโซมาเลีย ในปัจจุบัน)
ปรัชญาตุรกี
ปรัชญาตุรกี ได้รับอิทธิพลจากศาสนาอิสลามและปรัชญากรีกมาเป็นเวลานานซึ่งมีความใกล้ชิดกับประเทศกรีซ
อาการปวดขาที่เกิดจากประสาท
อาการปวดขาที่เกิดจากประสาท (Neurogenic claudication, pseudoclaudication ตัวย่อ NC) เป็นอาการสามัญอย่างหนึ่งของช่องไขสันหลังที่เอวตีบ (lumbar spinal stenosis) และของการอักเสบที่เส้นประสาทซึ่งออกมาจากไขสันหลัง คำคุณศัพท์ว่า "เกิดจากประสาท" หมายความว่า ปัญหาอยู่ที่เส้นประสาท และคำว่า claudication มาจากคำภาษาละตินที่แปลว่า ปวกเปียก เพราะว่าคนไข้รู้สึกปวดหรืออ่อนแรงที่ขา ดังนั้น จึงควรแยกแยะ NC จาก อาการปวดขาเป็นระยะเหตุขาดเลือด (Intermittent claudication) ซึ่งเกิดจากปัญหาการไหลเวียนของเลือด ไม่ใช่ปัญหาทางประสาท
พยาธิสรีรภาพของโรคเชื่อว่าเป็นการขาดเลือดที่รากประสาทของเอว-กระเบนเหน็บ (lumbosacral) โดยเป็นเหตุทุติยภูมิเนื่องจากการบีบอัดของเส้นประสาทจากโครงสร้างรอบ ๆ รวมทั้ง นอกจากอาการปวดขาเป็นระยะเหตุขาดเลือดแล้ว pseudo-trochanteric bursitis ก็ควรพิจารณาเพื่อวินิจฉัยแยกแยะด้วย
ลาลิกา ฤดูกาล 2010–11
ลาลิกา ฤดูกาล 2010–11 (Primera División de España 2010/11) หรือ ลีกา เบเบอูเบอา (Liga BBVA) ตามชื่อผู้สนับสนุน, เป็นฤดูกาลที่ 80 ของการแข่งขันฟุตบอลลีกลาลิกา นับตั้งแต่ได้รับการก่อตั้งขึ้นเมื่อ ค.ศ. 1930 การแข่งขันเริ่มต้นขึ้นในวันที่ 28 สิงหาคม ค.ศ. 2010 และสิ้นสุดลงในวันที่ 21 พฤษภาคม ค.ศ. 2011
บาร์เซโลนา คือแชมป์เก่าจากฤดูกาลที่ผ่านมา และสามารถคว้าแชมป์สมัยที่ 21 และเป็นแชมป์สามสมัยติดต่อกัน ได้สำเร็จในฤดูกาลนี้ หลังจากพวกเขาเสมอกับ เลบันเต 1–1 ในวันที่ 11 พฤษภาคม ค.ศ. 2011 ซึ่งทำให้พวกเขามีแต้มนำห่างเรอัลมาดริด 6 คะแนนและเหลือการแข่งขันอีกสองนัด แต่บาร์เซโลนามีสถิติการพบกันที่ดีกว่าจึงเป็นทีมชนะเลิศทันที ในวันดังกล่าว หลังจากพวกเขาอยู่ลำดับที่ 1 ของตารางมาตั้งแต่นัดที่เอาชนะเรอัลมาดริด 5–0 ในวันที่ 23 พฤศจิกายน ปีก่อน
ขณะที่ เดปอร์ติโบเดลาโกรุญญา ต้องตกชั้นลง โดยเป็นครั้งแรกนับตั้งแต่พวกเขาคว้าแชมป์ลาลิกาได้ในฤดูกาล 1999–2000 หลังจากพ่ายแพ้ต่อบาเลนเซียในนัดสุดท้ายของฤดูกาล เช่นเดียวกับเอร์กูเลส ทีมที่เพิ่งเลื่อนชั้นขึ้นมา หลังจากเสมอกับมายอร์กา 2–2 ในนัดที่ 36 และอัลเมเรีย หลังจากแพ้ให้กับเฆตาเฟ 2–0 ในวันที่ 7 พฤษภาคม
แฮท-ทริก
4 ผู้เล่นที่ทำ 4 ประตู (H) – เหย้า ; (A) – เยือน
พรีเมียร์ลีก ฤดูกาล 2023–24
พรีเมียร์ลีก ฤดูกาล 2023–24 จะเป็นฤดูกาลที่ 32 ของพรีเมียร์ลีก และเป็นฤดูกาลที่ 125 ของฟุตบอลลีกสูงสุด มีการประกาศตารางการแข่งขันในวันพฤหัสบดีที่ 15 มิถุนายน ค.ศ. 2023 เวลา 09:00 น. ตามเวลาฤดูร้อนของอังกฤษ แมนเชสเตอร์ซิตีเป็นแชมป์ลีก 3 สมัยติดต่อกัน และจะมีโอกาสเป็นสโมสรฟุตบอลอังกฤษทีมแรกที่คว้าแชมป์ลีก 4 สมัยติดต่อกัน
ฤดูกาลนี้เป็นการกลับมาของช่วงพักกลางฤดูกาลซึ่งจะมีขึ้นระหว่างวันที่ 13 ถึง 20 มกราคม ค.ศ. 2024 พรีเมียร์ลีกยืนยันว่าตลาดซื้อขายช่วงฤดูร้อนจะเปิดในวันที่ 14 มิถุนายนและจะปิดเวลา 23:00 น. ตามเวลาฤดูร้อนของอังกฤษในวันที่ 1 กันยายน ค.ศ. 2023 ตลาดซื้อขายนักเตะช่วงฤดูหนาวจะเปิดในวันที่ 1 มกราคม และจะปิดในเวลา 23:00 (เวลามาตรฐานกรีนิช) ในวันที่ 1 กุมภาพันธ์ ค.ศ. 2024
ทีม
ประกอบด้วย 17 ทีมจากฤดูกาลที่แล้ว และ 3 ทีมที่เลื่อนชั้นมาจากแชมเปียนชิป ณ วันที่ 14 พฤษภาคม ค.ศ. 2023 มี 14 ทีมจากทั้งหมด 17 ทีมที่ได้รับการการันตี เนื่องจากพวกเขามีคะแนนเพียงพอที่จะไม่ตกชั้น ทีมที่เลื่อนชั้นคือ เบิร์นลีย์, เชฟฟีลด์ยูไนเต็ด และ ลูตันทาวน์ ซึ่งจะกลับสู่ลีกสูงสุดหลังจากห่างหายไป 1, 2 และ 31 ปีตามลำดับ นี่จะเป็นฤดูกาลแรกของลูตันทาวน์ในพรีเมียร์ลีกด้วย ด้วยการเลื่อนชั้นของพวกเขาครั้งนี้ ลูตันทาวน์จะกลายเป็นทีมแรกที่ได้เลื่อนชั้นจากนอกลีกสู่ลีกสูงสุดในยุคพรีเมียร์ลีก ขณะเดียวกันก็เท่ากับสถิติเดิมของวิมเบิลดันที่เร็วที่สุดในการขึ้นสู่ลีกสูงสุดจากนอกลีก (9 ปี) พวกเขาจะแทนที่เซาแธมป์ตัน, ลีดส์ยูไนเต็ดและเลสเตอร์ซิตี้ที่ตกชั้นสู่อีเอฟแอลแชมเปียนชิป หลังจากเล่นเป็นเวลา 11, 3 และ 9 ปีในลีกสูงสุด
นักฆ่าโรแมนติก
นักฆ่าโรแมนติก เป็นซีรีส์มังงะญี่ปุ่น เขียนเรื่องและวาดภาพโดยวาตารุ โมโมเซะ เผยแพร่ในเว็บไซต์โชเน็งจัมป์+ของสำนักพิมพ์ชูเอชะตั้งแต่เดือนกรกฎาคม พ.ศ. 2562 ถึงมิถุนายน พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 4 เล่ม ออริจินอลเน็ตวิดีโอดัดแปลงสร้างโดยสตูดิโอ DOMERICA ฉายทางเน็ตฟลิกซ์ในเดือนตุลาคม พ.ศ. 2565
เรื่องย่อ
สำหรับโฮชิโนะ อันซุแล้ว วิดีโอเกม ช็อกโกแลต และแมวคือของชอบสามสิ่งที่เติมเต็มชีวิต วันหนึ่งมีภูตจอมเวทย์ "กามเทพสื่อรัก" นามริริโผล่ออกมาจากหน้าจอโทรทัศน์และบอกว่าจะช่วยอันซุให้พบประสบการณ์โรแมนติกในชีวิตจริง อันซุปฏิเสธเพราะไม่สนใจในเรื่องรัก ๆ ใคร่ ๆ ริริจึงยึดของชอบสามสิ่งไปจากอันซุและวางแผนการทำให้อันซุต้องเจอกับสถานการณ์แบบในเกมจีบหนุ่ม อันซุไม่มีทางเลือกจำต้องร่วมเล่น "เกม" ของริริ แต่ก็พยายามหลีกเลี่ยงทุกสถานการณ์โรแมนติกอย่างสุดความสามารถ
อนิเมะ
ในเดือนสิงหาคม พ.ศ. 2565 เว็บไซต์โชเน็งจัมป์+ได้ประกาศว่าซีรีส์จะได้รับการดัดแปลงเป็นออริจินอลเน็ตแอนิเมชัน ผลิตโดยสตูดิโอ DOMERICA กำกับโดยคาซูกิ อิจิกาวะ ดูแลบทโดยซายูริ โอบะและฮิโรโกะ ฟูกูดะ ออกแบบตัวละครโดยอาริซะ มัตสึอูระ และแต่งดนตรีประกอบโดยเรียว คาวาซากิและโทโมยูกิ โคโนะ ซีรีส์ฉายทางเน็ตฟลิกซ์ในวันที่ 27 ตุลาคม พ.ศ. 2565 เพลงเปิดชื่อเพลงว่า "ROMA☆KiRA" ร้องโดย YURiKA ส่วนเพลงปิดชื่อเพลงว่า ""Romantic Love ~เร็นไอ ชิมาเซ็ง คะ?☆~" ร้องโดยมิกาโกะ โคมัตสึ
สโมสรฟุตบอลบางกอกกล๊าสในฤดูกาล 2559
ฤดูกาล 2559 เป็นฤดูกาลที่ 6 ของ สโมสรฟุตบอลบางกอกกล๊าส ใน ไทยลีก, ในนามสโมสร บางกอกกล๊าส.
ทีมงานชุดปัจจุบัน
รายชื่อสต๊าฟโค๊ช (พ.ศ. 2559 - ปัจจุบัน)
การซื้อขายนักเตะ
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2558 ถึง 28 มกราคม 2559
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2559
ทยานันท์ สรัสวตี
มหาฤษี ทยานันท์ สรัสวตี (อักษรโรมัน: Maharshi Dayanand Saraswati) (, นามเมื่อเกิด มูล ศังกระ ติวารี; Mool Shankar Tiwari, 12 กุมภาพันธ์ 1824 – 30 ตุลาคม 1883) เป็นนักปรัชญาและผู้นำทางสังคมชาวอินเดีย ผู้ก่อตั้งอารยสมาช ซึ่งเป็นขบวนการปฏิรูปเวทิกธรรม เขาเป็นบุคคลแรกที่เรียกร้อง สวราช โดยใช้วลี "ประเทศอินเดียเพื่อชาวอินเดีย" (India for Indians) ในปี 1876 ต่อมาคำดังกล่าวถูกนำมาใช้แพร่หลายโดยโลกมานยะ ดิลก เขามีแนวทางทางจิตวิญญาณที่ปฏิเสธการบูชารูปเคารพและพิธีกรรมต่าง ๆ ในการบูชา แต่เลือกศึกษาและทำงานเกี่ยวกับหลักการและปรัชญาแบบพระเวท สรวปัลลี ราธากฤษณัน อดีตประธานาธิบดีอินเดียและนักปรัชญา ถือว่าเขาเป็น "ผู้สร้างอินเดียใหม่" ร่วมกับอรวินท์ โฆษ
สิทธิโชค กันหนู
สิทธิโชค กันหนู (Sittichok Kannoo, เกิด 9 สิงหาคม พ.ศ. 2539) ชื่อเล่น ไอซ์ เป็นนักฟุตบอลอาชีพชาวไทย ตำแหน่ง กองหน้า เกิดที่จังหวัดกรุงเทพมหานคร ปัจจุบันเล่นให้กับ ราชบุรี เอฟซี ใน ไทยลีก
ข้อมูลส่วนตัว
สิทธิโชค กันหนู เกิดที่กรุงเทพมหานคร เคยศึกษาที่โรงเรียนพระแม่มารีสาทร และโรงเรียนสวนกุหลาบวิทยาลัย
สวนกุหลาบวิทยาลัย
สิทธิโชค กันหนู เล่นฟุตบอลในระดับโรงเรียนกับโรงเรียนสวนกุหลาบวิทยาลัย ถือเป็นนักฟุตบอลดาวรุ่งฝีเท้าดี ที่หลายสโมสรชั้นนำในเมืองไทย ต่างแย่งลายเซ็นเพื่อดึงตัวเข้าสู่ทีม ทั้ง เมืองทองฯ และ บุรีรัมย์ฯ ต่างพร้อมทุ่มเงินมหาศาลเพื่อต้องการ "เจ้าไอซ์" มาร่วมทีมเยาวชน แต่สุดท้ายเป็น "เซราะกราว" ปาดหน้าวินาทีสุดท้ายมอบสัญญานักฟุตบอลอาชีพให้กับศูนยหน้าผู้ถูกยกเป็น "ดาวยิงเบอร์ 1 ทีมชาติไทย" ในอนาคต
ในเกมระดับชาติ ปี 54 - 55 สิทธิโชค กันหนู ลงเล่นและทำประตูให้ทีมชาติไทยเป็นว่าเล่นจนสามารถพาขุนพลลูกหนังเยาวชนทีมชาติไทย ชุด 16 ปี ตีตั๋วเข้าไปเล่นรอบสุดท้ายในศึกฟุตบอลชิงแชมป์เอเชีย
บุรีรัมย์ ยูไนเต็ด
สิทธิโชค กันหนู ย้ายมาร่วมทีมบุรีรัมย์ ยูไนเต็ดในปี พ.ศ. 2557 และได้ย้ายไปร่วมทีมสโมสรสุรินทร์ ซิตี้พันธมิตรลูกหนังในขณะนั้นด้วยสัญญายืมตัว เพื่อเก็บเกี่ยวประสบการณ์
ฤดูกาลต่อมา(พ.ศ. 2558) สิทธิโชค กันหนู ได้ย้ายกลับมาคืนยังต้นสังกัดเดิม เขายิงประตูแรกให้กับต้นสังกัดบุรีรัมย์ ยูไนเต็ด ในนาทีที่ 75 ในนัดที่บุรีรัมย์ ยูไนเต็ดบุกไปเสมอนครราชสีมา 1-1
ไทยฮอนด้า ลาดกระบัง
ในวันที่ 6 กุมภาพันธ์ พ.ศ. 2560 สโมสรไทยฮอนด้า ลาดกระบัง เอฟซี น้องใหม่ไฟแรงบนเวทีไทยลีก ได้บรรลุข้อตกลงในสัญญายืมตัว สิทธิโชค กันหนู จากสโมสรบุรีรัมย์ ยูไนเต็ด เป็นเวลา 1 ฤดูกาล โดยได้สวมเสื้อหมายเลข 23
นายวฤษณิ์ พรประภา ผู้จัดการทั่วไปของสโมสรไทยฮอนด้า ลาดกระบัง เอฟซี ได้เผยถึงการมาถึงของไอ้หนูแข้งโหดรายนี้ว่า "ก่อนอื่นก็ต้องขอต้อนรับไอซ์เข้าสู่สโมสรไทยฮอนด้า ลาดกระบัง เอฟซี สำหรับการเซ็นสัญญาครั้งนี้คาดหวังว่า "ไอซ์" ซึ่งเป็นกองหน้าดาวรุ่งทีมชาติไทยจะแสดงศักยภาพออกมาอย่างเต็มที่ และทำผลงานได้ดี ช่วยให้ทัพพญาอินทรีบินสูงได้ตามเป้าหมายครับ"
บาร์บี้ (แก้ความกำกวม)
บาร์บี้ (Barbie) เป็นตุ๊กตาแฟชันที่ได้รับการเปิดตัวในปี ค.ศ. 1959
บาร์บี้ หรือ บาร์บี ยังอาจหมายถึง:
ซาบาร์ยัต
ซาบาร์ยัต (อียิปต์โบราณ: sbꜣyt, คอปติก: ⲥⲃⲱ "คำแนะนำ หรือ การสอน") เป็นคำศัพท์ในภาษาอียิปต์โบราณที่หมายถึงประเภทของวรรณกรรมที่เกี่ยวข้องกับฟาโรห์ โดย sbꜣyt มีความหมายตรงตัวคือ "คำสอน" หรือ "คำแนะนำ" และยังหมายถึง คำสอนทางจริยธรรมที่เขียนขึ้นอย่างเป็นกิจจะลักษณะ ซึ่งเน้นไปที่ "วิถีชีวิตอย่างแท้จริง" จึงถือให้ตำราคำสอนซาบาร์ยัตเป็นวรรณกรรมภูมิปัญญาของอียิปต์
ตัวอย่าง
ในคำสรรเสริญแด่นักประพันธ์ผู้วายชนม์ (Eulogy of Dead Writers) ซึ่งเขียนขึ้นในช่วงราชวงศ์ที่ยี่สิบแห่งสมัยราชอาณาจักรใหม่ โดยบทนี้ แสดงรายนามผู้ประพันธ์ที่มีชื่อเสียงจากผลงานอันยิ่งใหญ่ของพวกเขา ซึ่งส่วนใหญ่เป็นผู้เขียนตำราคำสอนจากช่วงสมัยราชอาณาจักรกลาง:
"มีผู้ใดในที่นี้เหมือนดั่งฮอร์เดเดฟบ้างหรือไม่? หรือเหมือนดั่งอิมโฮเทปอีกหรือไม่?
ไม่มีครอบครัวใดจะให้กำเนิดผู้ใดอื่นมาเพื่อเราเหมือนดั่งเนเฟอร์ติ และเคติ ผู้นำของพวกเขา ข้าขอให้พวกเจ้าระลึกและนึกถึงในนามแห่งพทาห์เอมดเจฮูติ คาเคเปอร์ราเซเนบ มีผู้ใดเหมือนดั่งพทาห์โฮเทปอีกหรือไม่? หรือไคเรสด้วยเช่นกัน?"
ผู้เขียนเหล่านี้แต่ละคน (ยกเว้นอิมโฮเทปที่ไม่มีผลงานใดที่หลงเหลือมาถึงปัจจุบันอยู่เลย) รวมทั้งพทาห์เอมดเจฮูติ ซึ่งสามารถยืนยันได้ว่าพวกเขาเป็นผู้เขียนผลงานต่าง ๆ จากช่วงสมัยอาณาจักรกลาง โดยตำราคำสอนซาบาร์ยัตที่เก่าแก่ที่สุดมีหลายคนอ้างว่า เขียนขึ้นในสหัสวรรษที่ 3 ก่อนคริสตกาลในระหว่างช่วงสมัยราชอาณาจักรเก่า แต่ในปัจจุบันมีฉันทามติกันโดยทั่วไปว่า พวกเขาแต่งตำราขึ้นมาจริง ๆ ในภายหลังโดยเริ่มตั้งแต่ในช่วงสมัยราชอาณาจักรกลาง (ระหว่าง 1991–1786 ปีก่อนคริสตกาล) และการแสดงที่มาที่สมมติขึ้นนี้ให้แก่ผู้เขียนในช่วงอดีตอันยาวนาน อาจมีจุดมุ่งหมายเพื่อให้ข้อความในตำรามีอำนาจมากขึ้น
บัณฑิตย์ เดชกุญชร
บัณฑิตย์ เดชกุญชร หรือ ต้าร์ ดร.คิดส์ (29 ธันวาคม พ.ศ. 2520 - 3 พฤษภาคม พ.ศ. 2546) เป็นนักร้องวงบอยแบนด์ สัญชาติไทย มีผลงานในวงดร.คิดส์ มีเพลงร้องในนามวง ดร.คิดส์ ที่ฮิตอย่าง ข่าวร้าย, แอบรัก และ อย่าประชด ต้าร์ เสียชีวิต ด้วยวัยเพียง 25 ปี
ประวัติ
ต้าร์ บัณฑิตย์ เดชกุญชร เกิดเมื่อวันที่ 29 ธันวาคม พ.ศ. 2520 ภูมิลำเนา ณ ที่กรุงเทพมหานคร เป็น 1 ในสมาชิกวง ดร.คิดส์ (Dr.Kids) วงบอยแบนด์ยุคแรก ๆ ของวงการเพลงไทย ด้วยภาพลักษณ์ บุคลิก ทรงผม และสีสันของเสื้อผ้าที่แปลกตา ซึ่งเป็นที่นิยมของวัยรุ่นไทยในสมัยนั้น โดยมีเพลงฮิตอย่าง อาอียา, เด็กไทย, ใหม่ถอดด้าม, แอบรัก, อย่าประชด, หยุดที่เธอ และประสบความสำเร็จแบบสุด ๆ ในเพลง ข่าวร้าย แต่แล้วก็มีข่าวช็อกวงการเพลงครั้งใหญ่ เมื่อ ต้าร์ ตัดสินใจจบชีวิตตัวเองจากการผูกคอตาย เนื่องจากความเครียดเรื่องปัญหาชีวิตส่วนตัวและมีอาการทางประสาท
การเสียชีวิต
เมื่อ ต้าร์ ดร.คิดส์ หรือ ต้าร์ บัณฑิตย์ เดชกุญชร หนึ่งในสมาชิกของวง ดร.คิดส์ บอยแบนด์ยุคต้นๆ ของเมืองไทย ที่มีชื่อเสียงมาก และมีเพลงที่เป็นมนต์ขลังของ ดร.คิดส์ ดังทะลุเป็นพลุแตกกับเพลง "ข่าวร้าย"
แต่สุดท้ายก็เกิดเหตุไม่คาดฝัน เมื่อสุดท้าย ดร.คิดส์ ต้องเจอ "ข่าวร้าย" จริงๆ เมื่อ ต้าร์ ตัดสินใจจบชีวิตของตัวเอง เมื่อวันที่ 3 พ.ค. 2546 หลังจากที่ประกาศยุบวงได้ 5 ปี ขณะที่เขาอายุเพียง 25 ปีเท่านั้น สร้างความโศกเศร้าให้กับครอบครัวและแฟนคลับเป็นอย่างมาก ต้าร์เสียชีวิตในสภาพผูกคอตายด้วยเชือกไนลอนกับขื่อบ้าน โดยไม่สวมเสื้อ นุ่งกางเกงแพรสีเขียว
ก่อนหน้าเขาได้เคยพยายามฆ่าตัวตายมาแล้วหลายครั้ง โดยมีกระแสข่าวว่า เกิดจากความเครียดเรื่องปัญหาชีวิตส่วนตัว และมีอาการซึมเศร้า ซึ่งหลังจากการเสียชีวิตของต้าร์ ทางญาติๆ ก็ไม่ได้ติดใจปมการตายแต่อย่างใด
ต้าร์ เคยให้สัมภาษณ์หนังสือพิมพ์รายสัปดาห์ "มายา แชนแนล" ฉบับต้นสัปดาห์ วันพุธที่ 25-31 ธ.ค. 2545 โดยยอมรับว่า สาเหตุที่ติดยาเพราะต้องการผอม ตามกระแสความนิยมจากเมืองนอก ซึ่งเพื่อนเคยแนะนำให้ทดลองทั้งยาบ้า ยาอี แต่ยังไม่ถึงขั้นฉีดเข้าเส้นจนทำให้เส้นประสาทส่วนหนึ่งตาย
เขาเล่าอีกว่า ถ้าหมดฤทธิ์ยาที่เคยกิน จะทำให้เกิดอาการเครียด ประสาทจะหลอน ไม่สามารถควบคุมสติได้ แต่ก็ไม่เคยไปทำร้ายคนอื่น เคยคิดฆ่าตัวตายหลายครั้ง เช่น ไปกระโดดแม่น้ำที่สะพานพระราม 7 ถึง 2 ครั้ง, กินยาแก้แพ้ 1 ตลับ ประมาณ 100 กว่าเม็ด, กินยาสระผม และล่าสุดนิ้วจิ้มที่ปลั๊กไฟก่อนที่จะใช้น้ำราด
อดีตนักร้องดังบอกด้วยว่า ชีวิตในอดีตถือว่าพร้อมทุกอย่าง ไม่ว่าจะ บ้าน, รถ, คอนโดฯ, ห้องอัดเสียง แต่วันนี้ไม่เหลืออะไรเลย เขาต้องขายทุกอย่างเพื่อเอาเงินมารักษาตัวเอง ทุกวันนี้อยู่กับแม่ ซึ่งพักอาศัยกับญาติแถวพระราม 7 ไม่มีแม้กระทั่งไฟฟ้าใช้ ต้องใช้เทียนจุด ชาวบ้านแถวนั้นมักจะมีน้ำใจนำข้าวสารอาหารแห้งมาให้ ตกเวลากลางคืนข้างบ้านจะให้เสียบปลั๊กพัดลมใช้คลายร้อน
เขาเปิดเผยอีกว่า ปัจจุบันต้องทำทุกวิถีทางที่จะได้เงินมาเป็นค่ายาเพื่อรักษาตัว ที่ผ่านมาเคยแต่งเพลงให้กับทางค่ายแกรมมี่ และอาร์เอส ทำงานด้านเบื้องหลังเป็นคอรัส, คิดเมโลดี้ ไม่ได้รับเป็นเงินเดือนแต่จะได้เป็นเปอร์เซ็นต์ตอบแทน
ต้าร์ ถือเป็นนักร้องวัยรุ่นไทยจำนวนไม่กี่คนที่สามารถแต่งเพลง ทำดนตรีเอง และทำงานเบื้องหลังได้ ทำให้หลายคนต่างเสียดายความสามารถของเขามาก
เขื่อนแม่กวงอุดมธารา
เขื่อนแม่กวงอุดมธารา เป็นเขื่อนดินเก็บกักน้ำ ปิดกั้นลำน้ำแม่กวง ตำบลลวงเหนือ อำเภอดอยสะเก็ด จังหวัดเชียงใหม่ ประกอบด้วย 3 ส่วน คือ เขื่อนหลัก เขื่อนฝั่งขวา และเขื่อนฝั่งซ้าย ระดับสันเขื่อนสูงกว่าระดับน้ำทะเลปานกลาง 390 เมตร มีพื้นที่อ่างเก็บน้ำที่ระดับกักเก็บ 15 ตารางกิโลเมตร ปริมาณน้ำไหลลงอ่าง 204 ล้านลูกบาศก์เมตรต่อปี ส่งน้ำให้พื้นที่การเกษตร 148,400 ไร่ ครอบคลุมพื้นที่อำเภอดอยสะเก็ด อำเภอสันทราย อำเภอสันกำแพง จังหวัดเชียงใหม่ อำเภอบ้านธิ และอำเภอเมืองลำพูน จังหวัดลำพูน
ประวัติ
ลำน้ำแม่กวง เป็นลำน้ำสาขาของแม่น้ำปิง มีต้นน้ำอยู่บริเวณเทือกเขาในเขตอำเภอดอยสะเก็ด ไหลผ่านอำเภอดอยสะเก็ด อำเภอสันทราย อำเภอสันกำแพง จังหวัดเชียงใหม่ อำเภอบ้านธิ อำเภอเมืองลำพูน และอำเภอแม่ทา จังหวัดลำพูน ในอดีตน้ำในลำน้ำกวงไหลเอ่อท่วมพื้นที่ของราษฎรได้รับความเสียหาย จนในปี พ.ศ. 2472 พระองค์เจ้าบวรเดช ทรงวางแผนจะสร้างฝายทดน้ำพร้อมเหมืองส่งน้ำ เพื่อช่วยเหลือเกษตรกรในพื้นที่อำเภอดอยสะเก็ด และอำเภอสันกำแพง แต่เนื่องจากขาดแคลนงบประมาณจึงต้องล้มเลิกไป
การก่อสร้าง
เขื่อนแม่กวงอุดมธารา สร้างขึ้นตามมติคณะรัฐมนตรีเมื่อวันที่ 27 กรกฎาคม พ.ศ. 2519 โดยกรมชลประทาน เริ่มสำรวจออกแบบ และก่อสร้าง ในปี พ.ศ. 2520 พร้อมทั้งขอความช่วยเหลือจากรัฐบาลญี่ปุ่นในการศึกษาความเหมาะสมของโครงการเพื่อขอใช้เงินกู้จากต่างประเทศ โดยขอกู้เงินจากญี่ปุ่น ในระหวาง พ.ศ. 2525 ถึงปี พ.ศ. 2530 รวมเป็นเงิน 7,000.5 ล้านเยน
พระบาทสมเด็จพระเจ้าอยู่หัว ได้ทรงพระกรุณาโปรดเกล้าฯ พระราชทานนามเขื่อนว่า เขื่อนแม่กวงอุดมธารา เมื่อวันที่ 18 กุมภาพันธ์ พ.ศ. 2538
ในปี พ.ศ. 2558 กรมชลประทาน ได้เริ่มต้นดำเนินโครงการเพิ่มปริมาณน้ำในเขื่อนแม่กวงอุดมธารา โดยการก่อสร้างอุโมงค์ผันน้ำขนาดเส้นผ่าศูนย์กลาง 4 เมตร ด้วยงบประมาณกว่า 15,000 ล้านบาท เพื่อผันน้ำจากลำน้ำแม่แตง และเขื่อนแม่งัดสมบูรณ์ชล มายังเขื่อนแม่กวงอุดมธารา
การละเล่นภาคตะวันออกเฉียงเหนือ
การละเล่นภาคะวันออกเฉียงเหนือ  ซึ่งนอกจากชาวไทยแล้วยังมีชาวพื้นเมืองที่มีเชื้อสายเขมร เชื้อสายภูไท หรือผู้ไทย ลาว กุย แสก โซ่ง ฯลฯ การละเล่นพื้นเมืองจึงมีหลายประเภท
อินเตฟอิเกอร์
อินเตฟอิเกอร์ (ỉnỉ-ỉt.f ỉqr) เป็นขุนนางแห่งอียิปต์โบราณและยังเป็นผู้ดูแลนคร (overseer of the city) และราชมนตรีภายใต้รัชสมัยของฟาโรห์อเมนเอมฮัตที่ 1 และฟาโรห์เซนุสเรตที่ 1 ในช่วงต้นของราชวงศ์ที่สิบสองแห่งอียิปต์ (ระหว่าง 1991–1802 ปีก่อนคริสตกาล) เขาเป็นที่ทราบจากจารึกหินหลายชิ้นในบริเวณนิวเบียล่าง ซึ่งแสดงให้เห็นว่า เขาเป็นส่วนหนึ่งของการดำเนินการทางทหารในภูมิภาคนี้ เขาปรากฏในบันทึกที่มีว่าปาปิรุสไรส์เนอร์ที่พบที่ชายฝั่งทะเลแดง และจารึกหินสองชิ้นในนิวเบียล่างได้กล่าวถึงเขา ซึ่งดูเหมือนว่าจะชี้ให้เห็นว่า เขามีส่วนร่วมในการดำเนินการทางทหารในภูมิภาคนี้ แต่จารึกทั้งสองไม่ลงช่วงเวลาไว้ ส่วนจารึกอื่น ๆ ในบริเวณแถบดังกล่าวดูเหมือนจะบันทึกถึงการดำเนินการทางทหารในปีที่ 29 แห่งการครองราชย์ของฟาโรห์อเมนเอมฮัตที่ 1 ซึ่งสอดคล้องกับปีที่ 9 แห่งการครองราชย์ของฟาโรห์เซนุสเรตที่ 1 และอินเตฟอิเกอร์ ยังเป็นที่ทราบจากภาพสลักที่พบในวาดิ เอล-ฮูดิ โดยลงช่วงเวลาปีที่ 20 ซึ่งรายงานเกี่ยวกับการนำมาซึ่งแร่อเมทิสต์
หลุมฝังศพของนางเซเนต ซึ่งเป็นมารดาของเขาในเมืองธีบส์ อยู่ในซิค อับด์ เอล-กุรนา ในหมู่สุสานแห่งธีบส์ ที่ตั้งอยู่ตรงข้ามกับเมืองลักซอร์ และอินเตฟอิเกอร์ถูกฝังอยู่ในสุสานมาสตาบาที่ลิษต์ โดยสุสานของเขาอยู่ถัดจากพีระมิดแห่งอเมนเอมฮัตที่ 1
เคียวอิกูกันจิ
ชั้นปีที่ 4 (200 ตัว)
愛 案 以 衣 位 囲 胃 印 英 栄 塩 億 加 果 貨 課 芽 改 械 害 各 覚 街 完 官 管 関 観 願 希 季 紀 喜 旗 器 機 議 求 泣 救 給 挙 漁 共 協 鏡 競 極 訓 軍 郡 径 型 景 芸 欠 結 建 健 験 固 功 好 候 航 康 告 差 菜 最 材 昨 札 刷 殺 察 参 産 散 残 士 氏 史 司 試 児 治 辞 失 借 種 周 祝 順 初 松 笑 唱 焼 象 照 賞 臣 信 成 省 清 静 席 積 折 節 説 浅 戦 選 然 争 倉 巣 束 側 続 卒 孫 帯 隊 達 単 置 仲 貯 兆 腸 低 底 停 的 典 伝 徒 努 灯 堂 働 特 得 毒 熱 念 敗 梅 博 飯 飛 費 必 票 標 不 夫 付 府 副 粉 兵 別 辺 変 便 包 法 望 牧 末 満 未 脈 民 無 約 勇 要 養 浴 利 陸 良 料 量 輪 類 令 冷 例 歴 連 老 労 録
ชั้นปีที่ 5 (185 ตัว)
圧 移 因 永 営 衛 易 益 液 演 応 往 桜 恩 可 仮 価 河 過 快 賀 解 格 確 額 刊 幹 慣 眼 基 寄 規 技 義 逆 久 旧 居 許 境 均 禁 句 群 経 潔 件 券 険 検 限 現 減 故 個 護 効 厚 耕 鉱 構 興 講 混 査 再 災 妻 採 際 在 財 罪 雑 酸 賛 支 志 枝 師 資 飼 示 似 識 質 舎 謝 授 修 述 術 準 序 招 承 証 条 状 常 情 織 職 制 性 政 勢 精 製 税 責 績 接 設 舌 絶 銭 祖 素 総 造 像 増 則 測 属 率 損 退 貸 態 団 断 築 張 提 程 適 敵 統 銅 導 徳 独 任 燃 能 破 犯 判 版 比 肥 非 備 俵 評 貧 布 婦 富 武 復 複 仏 編 弁 保 墓 報 豊 防 貿 暴 務 夢 迷 綿 輸 余 預 容 略 留 領
ชั้นปีที่ 6 (181 ตัว)
異 遺 域 宇 映 延 沿 我 灰 拡 革 閣 割 株 干 巻 看 簡 危 机 貴 揮 疑 吸 供 胸 郷 勤 筋 系 敬 警 劇 激 穴 絹 権 憲 源 厳 己 呼 誤 后 孝 皇 紅 降 鋼 刻 穀 骨 困 砂 座 済 裁 策 冊 蚕 至 私 姿 視 詞 誌 磁 射 捨 尺 若 樹 収 宗 就 衆 従 縦 縮 熟 純 処 署 諸 除 将 傷 障 城 蒸 針 仁 垂 推 寸 盛 聖 誠 宣 専 泉 洗 染 善 奏 窓 創 装 層 操 蔵 臓 存 尊 宅 担 探 誕 段 暖 値 宙 忠 著 庁 頂 潮 賃 痛 展 討 党 糖 届 難 乳 認 納 脳 派 拝 背 肺 俳 班 晩 否 批 秘 腹 奮 並 陛 閉 片 補 暮 宝 訪 亡 忘 棒 枚 幕 密 盟 模 訳 郵 優 幼 欲 翌 乱 卵 覧 裏 律 臨 朗 論
ยุคหินกลาง (แอฟริกา)
ในสาขาบรรพมานุษยวิทยาและชีววิทยาวิวัฒนาการเป็นต้น ยุคหินกลาง (Middle Stone Age ตัวย่อ MSA) เป็นยุคก่อนประวัติศาสตร์ของแอฟริการะหว่างยุคหินต้น (Early Stone Age) และยุคหินหลัง ๆ (Later Stone Age) โดยทั่วไปพิจารณาว่าเริ่มประมาณ 280,000 ปีก่อนและยุติประมาณ 50,000-25,000 ปีก่อน จุดเริ่มต้นของเครื่องมือหินแบบ MSA อาจเริ่มตั้งแต่ 550,000-500,000 ปีก่อน และดังนั้น นักวิจัยบางคนพิจารณาว่านั่นเป็นจุดเริ่มต้นของ MSA MSA บ่อยครั้งเข้าใจผิดว่าเท่ากับยุคหินเก่ากลาง (Middle Paleolithic) ของยุโรป เพราะมีระยะเวลาเกือบเหมือนกัน แต่ยุคหินเก่ากลางของยุโรปสัมพันธ์กับสปีชีส์มนุษย์ที่ต่างกัน ซึ่งก็คือ Homo neanderthalensis เปรียบเทียบกับแอฟริกาที่ไม่มีมนุษย์สปีชีส์นี้ในช่วง MSA นอกจากนั้นแล้ว งานโบราณคดีในแอฟริกายังได้ให้หลักฐานเป็นจำนวนมากที่แสดงว่า พฤติกรรมและลักษณะทางประชานของมนุษย์ปัจจุบันได้เริ่มพัฒนาขึ้นในแอฟริกาช่วง MSA ก่อนกว่าที่พบในยุโรปช่วงยุคหินเก่ากลางอย่างมาก อนึ่ง ราชบัณฑิตยสถานแปลคำว่า Mesolithic period (12,000-7,000 ปีก่อนในยุโรป และ 22,000-11,500 ปีก่อนในลิแวนต์) ว่า "ยุคหินกลาง" ซึ่งอาจซ้ำกับคำแปลของ Middle Stone Age (280,000-25,000 ปีก่อนในแอฟริกา) ได้เหมือนกัน แต่ให้สังเกตว่าคำแต่ละคำหมายเอาสิ่งที่ต่างกันแทบสิ้นเชิง MSA สัมพันธ์กับทั้งมนุษย์ที่มีกายวิภาคปัจจุบัน (anatomically modern humans) สปีชีส์ Homo sapiens และกับมนุษย์โบราณ (archaic Homo sapiens) ซึ่งบางครั้งก็เรียกว่า Homo helmei ด้วย หลักฐานที่เป็นรูปธรรมยุคต้น ๆ ของ MSA มาจากโบราณสถานต่าง ๆ ใน Gademotta Formation ในเอธิโอเปีย, หมวดหินแคปธิวริน (Kapthurin Formation) ในประเทศเคนยา และ Kathu Pan ในแอฟริกาใต้
เขตต่าง ๆ ที่พบ
ก่อนจะกล่าวถึง MSA ในแอฟริกา ก็จำต้องพิจารณาถึงขนาดทวีปอันมหึมาเสียก่อน มีโบราณสถานและหลักฐานต่าง ๆ ที่มาจากเขตต่าง ๆ ข้ามทวีป และเพื่อความเรียบง่าย มักจะแบ่งออกเป็น 5 เขต คือ
ในแอฟริกาเหนือและตะวันตก ความชุ่มชื้นที่เกิดสลับกับความแห้งแล้งของทะเลทรายสะฮารา ทำให้ได้โบราณสถานต่าง ๆ ที่ให้หลักฐานดีมาก ตามด้วยดินที่พืชไม่สามารถขึ้นได้ (จึงมีหลักฐานน้อย) แล้วตามด้วยหลักฐานของประชากรมนุษย์อีกเมื่อความแห้งแล้งเบาลง การสงวนหลักฐานในเขตสองแห่งนี้จึงสลับกันระหว่างเยี่ยมกับน่าเศร้า แต่หลักฐานที่พบก็ได้แสดงถึงการปรับตัวของมนุษย์ต้น ๆ ให้เข้ากับภูมิอากาศที่ไม่เสถียรได้ มีนักวิจัยที่มองว่าแอฟริกาเหนือต่างจากแอฟริกาที่เหลือ เหมือนกับจะมีพัฒนาการทางวัฒนธรรมต่างหาก ซึ่งเป็นการสร้างความแตกต่างที่ไร้เหตุผลและล้าสมัย
ส่วนแอฟริกาตะวันออกมีหลักฐานที่หาอายุได้น่าเชื่อถือมากที่สุด โดยใช้การหาอายุจากคาร์บอนกัมมันตรังสีกับตะกอนที่เป็นเถ้าภูเขาไฟ และมีโบราณสถานยุค MSA อันเก่าแก่ที่สุดส่วนหนึ่ง แต่ซากสัตว์สงวนได้ไม่ค่อยดี และมาตรฐานในการขุดค้นและการจัดหมวดหมู่เครื่องมือหินก็ไม่มีจนกระทั่งเร็ว ๆ นี้ โดยไม่เหมือนแอฟริกาเหนือ การเปลี่ยนเทคโนโลยีเครื่องมือหินจากสมัยหนึ่งไปสู่อีกสมัยหนึ่งไม่ชัดเจนเท่า น่าจะเพราะภูมิอากาศดีกว่าซึ่งทำให้มนุษย์สามารถอยู่ในที่เดียวกันอย่างต่อเนื่อง
แอฟริกากลางจะออกคล้ายแอฟริกาตะวันออก แต่ต้องเพิ่มงานโบราณคดีในเขตนี้ ส่วนแอฟริกาใต้มีโบราณสถานที่เป็นถ้ำจำนวนมาก และโดยมากจะแสดงจุดเริ่มและจุดยุติของเทคโนโลยีเครื่องมือหินแบบเป็นพัก ๆ อย่างชัดเจน งานวิจัยในเขตนี้ทั้งต่อเนื่องและทำเป็นมาตรฐาน ทำให้เทียบสิ่งที่พบจากที่ต่าง ๆ ในเขตได้อย่างน่าเชื่อถือ หลักฐานโบราณคดีเกี่ยวกับกำเนิดพฤติกรรมปัจจุบันของมนุษย์มักจะมาจากเขตนี้ คือจากโบราณสถานต่าง ๆ รวมทั้งถ้ำบลอมโบส์ (Blombos Cave), Howieson's Poort Shelter, โบราณสถานสติลเบย์ (Stillbay), และแหลมพินนะเคิล (Pinnacle Point)
พัฒนาการยุคต้น ๆ
กำเนิดวัฒนธรรม MSA โดยมากจะกำหนดโดยการเปลี่ยนใช้เทคโนโลยีหินแบบอะชูเลียน (Acheulian) ไปเป็นแบบ MSA ซึ่งพิจารณาว่าเป็นกระบวนการที่ค่อยเป็นค่อยไป ไม่ใช่เหตุการณ์หนึ่ง ๆ ที่เทคโนโลยีมนุษย์ก้าวกระโดดไปอย่างรวดเร็ว แม้ว่าการเปลี่ยนเช่นนี้จะมีอายุต่าง ๆ กัน โบราณสถาน MSA เก่าแก่ที่สุดอันหาอายุน่าเชื่อถือได้ที่สุดก็คือ Gademotta Formation ในเอธิโอเปีย ซึ่งเก่าแก่เกิน 276,000 ปีก่อน
หุบเขาอะวอชกลาง (Middle Awash) ในเอธิโอเปีย และหุบเขา Central Rift ในเคนยารวมกันเป็นศูนย์นวัตกรรมทางพฤติกรรมที่สำคัญ อาจเป็นไปได้ว่า เขตเหล่านี้มีสัตว์เลี้ยงลูกด้วยนมเป็นจำนวนมาก ซึ่งสามารถรับรองประชากรมนุษย์จำนวนพอสมควรที่หากินและผลิตเครื่องมือในรูปแบบที่คล้าย ๆ กับมนุษย์นักล่า-เก็บของป่าที่พบในสาขาชาติพันธุ์วรรณนา
หลักฐานโบราณคดีจากแอฟริกาตะวันออกเริ่มจาก Rift Valley ในเอธิโอเปียไปจนถึงแทนซาเนียเหนือ เป็นหลักฐานจำนวนมากที่สุดของการเปลี่ยนการใช้เทคโนโลยีอะชูเลียนรุ่นปลายไปเป็นเทคโนโลยีแบบ MSA การเปลี่ยนแปลงเห็นได้จากลำดับชั้นหินที่มีเครื่องมือหินแบบอะชูเลียน ซึ่งเป็นเทคโนโลยีขวานหินสองคม (bifacial handaxe) ที่พบใต้หรือในชั้นหินเดียวกับที่มีเทคโนโลยี MSA รวมทั้งเครื่องมือแบบ Levallois, ชิ้นหินที่ตีออก (flake), เครื่องมือทำจากชิ้นหินที่ตีออก, ชิ้นหินแหลม, ชิ้นหินสองคมเล็กสำหรับอาวุธแบบพุ่ง, และที่มีน้อยมาก ก็คือเครื่องมือใส่ด้าม ดังนั้น หลักฐานว่าการเปลี่ยนใช้เทคโนโลยีเป็นเรื่องค่อยเป็นค่อยไปจึงมาจากเครื่องมือหิน "ต่างยุค" ที่พบในชั้นหินตามลำดับหรือชั้นเดียวกัน และมาจากการปรากฏแรกสุดของเทคโนโลยี MSA ในโบราณสถาน Gademotta เมื่อ 276,000 ปีก่อน และหลักฐานเทคโนโลยีอะชูเลียนที่ปรากฏหลังสุด ที่หมวดหินบุรี (Bouri Formation) ซึ่งมีอายุระหว่าง 154,000-160,000 ปีก่อน ซึ่งแสดงการเหลื่อมล้ำกันจนอาจถึง 100,000-150,000 ปี
ถ้ำต่าง ๆ ในแอฟริกาใต้ก็ให้ข้อมูลในการเปลี่ยนแปลงที่หาอายุได้อย่างแม่นยำเนื่องจากตะกอนเถ้าภูเขาไฟ โดยพบอายุถ้ำต่าง ๆ ที่ระหว่าง 999,000 - 49,000 ปีก่อน แม้ถ้ำฮารธ์ส (Cave of Hearths) และถ้ำมอนเตกิว (Montague Cave) ในแอฟริกาใต้จะมีหลักฐานเทคโนโลยีทั้งแบบอะชูเลียนและ MSA แต่ก็ไม่มีการเหลื่อมล้ำกันโดยอายุ
เทคโนโลยีหิน
ใบมีด (blade) หินต้น ๆ อาจมีอายุถึง 550,000-500,000 ปีโดยพบที่หมวดหินแคปธิวรินในประเทศเคนยา และโบราณสถาน Kathu Pan ในแอฟริกาใต้ ส่วนใบมีดมีหลัง (Backed blade) จากโบราณสถานต่าง ๆ ใน Twin Rivers และ Kalambo Falls ณ ประเทศแซมเบียมีอายุประมาณ 300,000-140,000 ปี ก็ใช้เป็นตัวกำหนดพฤติกรรมใหม่ ๆ บ้าง ใบมีดอายุประมาณ 280,000 ปีพบที่หมวดหินแคปธิวริน ก็ปรากฏว่ามีเทคนิคการผลิตระดับสูงเช่นเดียวกัน
เทคโนโลยีหินที่ใช้ระหว่าง MSA มีเทคนิคการผลิตที่ผสมผเส เริ่มที่ประมาณ 300,000 ปีก่อน เครื่องมือที่ใช้ตัดขนาดใหญ่แบบอะชูเลียนก็เปลี่ยนเป็นเครื่องมือที่ผลิตโดยเทคนิค Levallois ซึ่งนีแอนเดอร์ทาลก็ได้ใช้อย่างกว้างขวางในช่วงยุคหินเก่ากลางของยุโรปด้วย เมื่อยุค MSA ดำเนินต่อไป เทคโนโลยีหินแบบต่าง ๆ ก็สามัญไปทั่วแอฟริการวมทั้งหินแหลม ใบมีด ชิ้นหินที่ตีออกแล้วแต่ง (retouched flake) หินขูดตามปลายหรือตามข้าง (end scraper, side scraper) หินลับมีด และแม้แต่เครื่องมือกระดูก
การใช้ใบมีด (ที่พบโดยหลักในยุคหินเก่าปลาย [Upper Palaeolithic] ในยุโรป) ก็ยังพบในที่ต่าง ๆ ด้วย ในแอฟริกา ใบมีดอาจใช้ในช่วงระหว่างการเปลี่ยนจากเทคโนโลยียุคหินต้น (Early Stone Age) เป็น MSA และหลังจากนั้น ในที่สุด ในช่วงหลัง ๆ ของ MSA อย่างช้าก็ 70,000 ปีก่อน เทคโนโลยีหินไมโคร (microlith) ที่ใช้ผลิตอะไหล่ของเครื่องมือผสมแบบมีด้าม ก็เริ่มปรากฏในโบราณสถานต่าง ๆ เช่น แหลมพินนะเคิล และ Diepkloof Rock Shelter ในแอฟริกาใต้
เทคโนยียุค MSA มักจะเกิดขึ้นแล้วก็หายไป เช่น ลูกประคำที่ทำจากเปลือกหอย หัวลูกศร เครื่องมือทำหนังรวมทั้งเข็ม และกาว ซึ่งเป็นตัวอย่างคัดค้านทฤษฎี "ออกจากแอฟริกา" ฉบับแบบแผน ที่อ้างว่า เทคโนโลยีซับซ้อนจะสะสมขึ้นเรื่อย ๆ ในช่วง MSA แล้วทำให้สามารถอ้างได้ว่า นวัตกรรมทางเทคโนโลยีเช่นนี้ "ปรากฏ หายไป แล้วก็ปรากฏอีก โดยเข้ากับสถานการณ์ว่า ความบังเอิญทางประวัติศาสตร์และการเปลี่ยนแปลงของสิ่งแวดล้อม ไม่ใช่การเปลี่ยนแปลงทางประชาน เป็นตัวขับเคลื่อนหลัก"
วิวัฒนาการของมนุษย์และการอพยพย้ายถิ่นฐาน
มนุษย์ได้อพยพย้ายถิ่นฐานออกจากแอฟริกาสองครั้ง ครั้งแรกเป็นของมนุษย์ H. erectus โดยเข้าไปในยูเรเชียประมาณ 1.9-1.7 ล้านปีก่อน ครั้งสองเป็นของ H. sapiens ที่เริ่มในช่วง MSA ประมาณ 80,000-50,000 ปีก่อน โดยอพยพไปในเอเชีย ออสเตรเลีย และยุโรป ซึ่งอาจเป็นจำนวนน้อยในตอนต้น ๆ แต่โดย 30,000 ปีก่อน ก็ได้แทนที่มนุษย์นีแอนเดอร์ทาล และ H. erectus เกือบทั้งหมด การอพยพแต่ละรอบแสดงถึงความยืดหยุ่นที่เพิ่มขึ้นของมนุษย์สกุล Homo ในการรอดชีวิตในภูมิอากาศที่ต่าง ๆ กันอย่างมาก
หลักฐานของพฤติกรรมมนุษย์ปัจจุบัน
มีทฤษฎีจำนวนหนึ่งที่อธิบายพัฒนาการทางพฤติกรรมของมนุษย์ปัจจุบัน แต่เร็ว ๆ นี้ ทฤษฎีแบบผสมก็เป็นมุมมองที่นิยมที่สุดเกี่ยวกับ MSA โดยเฉพาะเมื่อพิจารณาหลักฐานโบราณคดี แม้จะมีนักวิชาการที่อ้างว่า เป็นเรื่องที่เกิดโดยฉับพลัน แต่ท่านอื่น ๆ ก็อ้างว่า ความก้าวหน้าทางประชานสามารถเห็นได้ตั้งแต่สมัย MSA และกำเนิดสปีชีส์ของเราสัมพันธ์กับการปรากฏของเทคโนโลยี MSA ตั้งแต่ 250,000-300,000 ปีก่อน
ซากศพที่เก่าแก่สุดของ Homo sapiens มีอายุประมาณ 300,000 ปีก่อนในแอฟริกาเหนือ ในงานปี 2560 การหาอายุของเครื่องมือหินในชั้นตะกอนเดียวกับซากดึกดำบรรพ์มนุษย์ Homo sapiens ที่เก่าแก่ที่สุด ณ โบราณสถาน Jebel Irhoud ประเทศโมร็อกโก ได้ใช้เทคนิค thermoluminescence ซึ่งสามารถหาเวลาที่ผ่านไปหลังจากเผาแร่ผลึกในเครื่องมือหินเป็นครั้งสุดท้าย โดยได้อายุต่าง ๆ 14 รายการ (ดู ) ซึ่งมีค่าเฉลี่ยถ่วงน้ำหนักที่ 315,000 ± 34,000 ปี (ดู Abstract) เทียบกับอายุราว 195,000 ปีของซาก Omo remains โดยเพิ่มอายุเก่าแก่ที่สุดของซากมนุษย์ที่เคยขุดพบราว 100,000 ปี จาก 200,000 ปี เป็น 300,000 ปี ดู ในบันทึกโบราณคดีของทั้งแอฟริกาตะวันออกและแอฟริกาใต้ โบราณสถานต่าง ๆ ของ Homo sapiens แตกต่างกันอย่างมหาศาล และเป็นช่วงเวลานี้แหละที่เห็นหลักฐานกำเนิดของพฤติกรรมมนุษย์ปัจจุบัน
ตามนักวิชาการคู่หนึ่ง มีลักษณะเฉพาะ 4 อย่างของพฤติกรรมมนุษย์ปัจจุบัน คือ ความคิดแบบนามธรรม ความสามารถในการวางแผนและกลยุทธ์ "ความสามารถในการสร้างอะไรใหม่ ๆ ทางพฤติกรรม เศรษฐกิจ และเทคโนโลยี" และพฤติกรรมเชิงสัญลักษณ์ โดยด้านต่าง ๆ สามารถแบ่งออกเป็นหมวดหมู่โดยเฉพาะ ๆ รวมทั้งศิลปะ การตกแต่งตัว ความก้าวหน้าทางเทคโนโลยี เป็นต้น แต่หมวดหมู่หลัก 4 อย่างที่เหลื่อมล้ำกันอย่างสำคัญเหล่านี้ ก็พอให้สามารถคุยกันเรื่องการเปลี่ยนมามีพฤติกรรมปัจจุบันอย่างละเอียดแล้ว
วัฒนธรรมต่าง ๆ
การขยายถิ่นฐานของ Homo sapiens เข้าไปในเขตนิเวศต่าง ๆ แสดงความสามารถปรับตัวให้เข้ากับสิ่งแวดล้อมที่หลากหลายรวมทั้งชายทะเล ทุ่งหญ้าสะวันนา ทะเลทรายที่ค่อนข้างแห้งแล้ง และป่า การปรับตัวได้เช่นนี้ สะท้อนให้เห็นในสิ่งประดิษฐ์แบบ MSA จากเขตเหล่านี้ เป็นสิ่งประดิษฐ์สไตล์ต่าง ๆ ขึ้นอยู่กับว่าอยู่ในเขตไหน เทียบกับวัฒนธรรมอะชูเลียนระหว่าง 1.5 ล้านปีจนถึง 3 แสนปีก่อน ที่เทคโนโลยีหินเหมือนกันอย่างไม่น่าเชื่อในเขตนิเวศทุก ๆ แห่ง และเพราะเทคโนโลยี MSA มีทั้งความแตกต่างและความสืบต่อกันเฉพาะเขต ๆ จึงเป็นความก้าวหน้าที่น่าทึ่งใจ ข้อมูลเช่นนี้ใช้สนับสนุนทฤษฎีเกี่ยวกับพัฒนาการทางสังคมและทางศิลป์ที่เกิดตลอดช่วง MSA
การคิดเป็นนามธรรม
หลักฐานการคิดเป็นนามธรรมได้พบในบันทึกโบราณคดีเริ่มตั้งแต่ยุคเปลี่ยนจากวัฒนธรรมอะชูเลียนไปเป็น MSA ประมาณ 300,000-250,000 ปีก่อน ซึ่งเป็นการเปลี่ยนจากเทคโนโลยีหินแบบ Mode 2 ซึ่งก็คือเครื่องมืออะชูเลียน ไปเป็น Mode 3 และ 4 ซึ่งรวมทั้งใบมีดและเทคโนโลยีหินไมโคร การผลิตเครื่องมือเหล่านี้ต้องวางแผนและเข้าใจว่า การตีหินจะให้ผลเป็นชิ้นหินในรูปแบบต่าง ๆ อย่างไร ซึ่งต้องใช้การคิดเป็นนามธรรม อันเป็นคุณสมบัติหลักอย่างหนึ่งของพฤติกรรมมนุษย์ปัจจุบัน การเปลี่ยนจากการใช้เครื่องมือตัดขนาดใหญ่ของวัฒนธรรมอะชูเลียน ไปเป็นชุดเครื่องมือที่เล็กกว่าและหลากหลายมากกว่าของ MSA หมายถึงความเข้าใจทางประชานและทางมโนทัศน์ที่ดีขึ้น ในเรื่องการตีหินและผลประโยชน์ที่อาจได้จากเครื่องมือแบบต่าง ๆ
ความลึกซึ้งในการวางแผน
ในเขตนิเวศที่อันตรายกว่า ความสำนึกนี้จำเป็นต่อการอยู่รอด และสมรรถภาพในการวางแผนกลยุทธ์หากินที่อาศัยความสำนึกนี้ แสดงถึงความสามารถในการคิดนอกเหนือจากแค่ปัจจุบันแล้วดำเนินการตามความเข้าใจ ความลึกซึ้งในการวางแผนยังเห็นได้จากการมีวัสดุดิบใหม่ ๆ ตามโบราณสถาน MSA ต่าง ๆ การหาวัตถุดิบใกล้ ๆ ทำได้ง่าย แต่โบราณสถาน MSA มักจะมีวัตถุดิบที่ได้มาจากที่ ๆ ไกลถึง 100 กม. และบางครั้งไกลกว่า 300 กม. การหาวัตถุดิบจากที่ไกล ๆ เช่นนี้จำเป็นต้องรู้เรื่องทรัพยากรนั้น ๆ รู้คุณค่าของทรัพยากรไม่ว่าจะเพื่อใช้งานหรือคุณค่าทางสัญลักษณ์ และอาจต้องสามารถบริหารเครือข่ายการแลกเปลี่ยนเพื่อให้ได้วัสดุที่ต้องการได้
นวัตกรรม
การอพยพย้ายถิ่นฐานไปยังสิ่งแวดล้อมใหม่ ๆ ทั่วแอฟริกา และในที่สุด ทั่วโลก แสดงระดับความสามารถในการปรับตัว และดังนั้น จึงแสดงสมรรถภาพในการสร้างอะไรใหม่ ๆ ที่บ่อยครั้งพิจารณาว่าเป็นลักษณะเฉพาะของพฤติกรรมปัจจุบัน และนี่ก็ไม่ใช่หลักฐานการทำอะไรใหม่ ๆ ได้อย่างเดียวที่เห็นใน Homo sapiens ต้น ๆ
มีการพัฒนาเครื่องมือใหม่ ๆ ที่เหมาะกับเขตภูมิภาค เช่นที่ใช้เก็บทรัพยากรทางทะเลดังที่เห็นในโบราณสถาน Abdur เอธิโอเปีย, ถ้ำที่แหลมพินนะเคิล แอฟริกาใต้ และถ้ำบลอมโบส์ แอฟริกาใต้ การใช้ไฟก็แสดงการทำอะไรได้ใหม่ ๆ ด้วย เช่นเมื่อใช้สร้างเครื่องมือหินที่แข็งแรงกว่า เช่น ซิลเครตเผาไฟที่พบที่ถ้ำบลอมโบส์, Howiesons Poort, และสติลเบย์ และเครื่องมือกระดูกเผาไฟจากสติลเบย์
เครื่องมือติดด้าม/เครื่องมือผสม ยังแสดงสมรรถภาพการทำอะไรใหม่ ๆ ของมนุษย์ด้วย เครื่องมือสำหรับตัดขนาดใหญ่ในวัฒนธรรมอะชูเลียนได้เปลี่ยนเป็นเครื่องมือที่เล็กและซับซ้อนกว่า ซึ่งเหมาะกับสิ่งแวดล้อมต่าง ๆ กันมากกว่า เป็นตัวแสดงระดับการทำอะไรใหม่ ๆ เนื่องจากมีประสิทธิภาพและการผลิตที่ซับซ้อนยิ่งขึ้น สมรรถภาพในการคิดเกินการตีหินชิ้นเล็กออกจากหินก้อนใหญ่ แสดงความยืดหยุ่นได้ทางประชาน และการใช้กาว ซึ่งบ่อยครั้งมีองค์ประกอบเป็นดินสี (ochre) เพื่อติดชิ้นหินกับด้าม แสดงความเข้าใจของการเปลี่ยนแปลงทางเคมีที่มีประโยชน์นอกเหนือจากการเป็นสี โดยเริ่มใช้ติดด้ามประมาณ 95,000 ปีก่อนที่ถ้ำซิบูดู (Sibudu Cave) ในแอฟริกาใต้
พฤติกรรมสัญลักษณ์
พฤติกรรมสัญลักษณ์ (symbolic behavior) เป็นลักษณะทางพฤติกรรมของมนุษย์ปัจจุบันที่แยกแยะได้ยากที่สุดตามหลักฐานโบราณคดี เมื่อหาหลักฐานของพฤติกรรมสัญลักษณ์ช่วง MSA มีหลักฐานสามแบบที่สามารถพิจารณาได้ คือ หลักฐานโดยตรงก่อน 40,000 ปีก่อนหาได้ยาก หลักฐานโดยอ้อมก็เป็นเรื่องทางนามธรรม และดังนั้น หลักฐานทางเทคโนโลยีจึงดีที่สุดในบรรดาทั้ง 3 อย่าง
ปัจจุบัน มีมติร่วมกันในบรรดานักโบราณคดีว่า ศิลปะและวัฒนธรรมสัญลักษณ์แรกของโลกมาจากแอฟริกาใต้สมัย MSA วัตถุที่โดดเด่นมากที่สุด รวมทั้งดินสีแท่งสีแดงที่สลักลาย ผลิตขึ้นที่ถ้ำบลอมโบส์ในแอฟริกาใต้ 70,000 ปีก่อน ลูกประคำที่ทำจากเปลือกหอยฝาเดียวสกุล Nassarius โดยเจาะรูแล้วระบายสีดิน ก็พบด้วยที่ถ้ำ โดยมีตัวอย่างที่เก่าแก่ยิ่งกว่านั้นจากวัฒนธรรมอะทีเรียนช่วง MSA ที่ Taforalt Caves ส่วนหัวลูกศรและเครื่องมือทำหนังก็พบที่ถ้ำซิบูดู ตลอดจนหลักฐานการทำอาวุธด้วยกาวผสมที่เผาไฟ
ระบบประชานที่ซับซ้อน
มีหลักฐานของนวัตกรรมเป็นชุด ๆ ตั้งแต่ 170,000-160,000 ปีก่อนที่ตำแหน่งแหลมพินนะเคิล 13B ติดชายฝั่งทิศใต้ของแอฟริกาใต้ ซึ่งรวมหลักฐานเก่าแก่ที่สุดอันยืนยันแล้วของการใช้ดินสีและทรัพยากรทะเลคือการทานหอยเป็นอาหาร
อาศัยการวิเคราะห์กลุ่มชีวินวัวและควาย (bovid assemblage) พบที่ Klasies River Caves แอฟริกาใต้ นักวิจัยได้รายงานว่า มนุษย์สมัย MSA เป็นนักล่าที่น่าเกรงขาม และรูปแบบพฤติกรรมทางสังคมของพวกเขาใกล้กับมนุษย์ปัจจุบัน
นักวิชาการอีกท่านหนึ่งดำรงว่า การจัดการทรัพยากรอาหารที่เป็นพืชโดยการตั้งใจเผาทุ่งหญ้าเพื่อให้โอกาสพืชที่มีหัวแบบเผือก (corm) หรือหัวแบบมันฝรั่ง (tuber) ในแอฟริกาใต้ช่วงวัฒนธรรม Howiesons Poort (ประมาณ 70,000-55,000 ปีก่อน) เป็นตัวบ่งชี้พฤติกรรมมนุษย์ปัจจุบัน และว่า การหากินแบบเป็นครอบครัว การใช้สัญลักษณ์สี การแลกเปลี่ยนสิ่งที่ทำขึ้น และการจัดระเบียบที่อยู่ ล้วนแต่เป็นหลักฐานการมีพฤติกรรมปัจจุบันในช่วง MSA
นักวิชาการท่านอื่น ๆ เสนอว่า ทักษะซับซ้อนที่จำเป็นเพื่อใช้กาวผสมเผาไฟติดด้ามอาวุธดูเหมือนจะแสดงความสืบต่อกันระหว่างระบบประชานของมนุษย์ปัจจุบันจากของมนุษย์เมื่อ 70,000 ปีก่อนที่ถ้ำซิบูดู
หลักฐานการใช้ภาษา
โบราณสถานสมัย MSA ต้น ๆ ปรากฏว่ามีดินสี ยกตัวอย่างเช่นที่หมวดหินแคปธิวริน และ Twin Rivers โดยกลายเป็นสิ่งสามัญหลังจาก 100,000 ปีก่อน มีนักวิชาการที่อ้างว่า แม้ถ้าบางส่วนของสีดินนี้ใช้ในงานสัญลักษณ์เกี่ยวกับสี การคิดเป็นนามธรรมเช่นนี้จะเป็นไปไม่ได้โดยไร้ภาษา เขาจึงเสนอว่า ดินสี (ochre) สามารถใช้เป็นตัวแทนเพื่อสืบหากำเนิดภาษา
นักโบราณคดีบ่อยครั้งสัมพันธ์การใช้เครื่องมือกระดูกกับพฤติกรรมปัจจุบัน ดังนั้น ฉมวกกระดูกซับซ้อนซึ่งผลิตที่ Katanda แอฟริกาตะวันตกประมาณ 90,000 ปีก่อน และเครื่องมือกระดูกอายุประมาณ 77,000 ปีก่อนจากถ้ำบลอมโบส์ ก็อาจใช้เป็นตัวอย่างวัตถุในวัฒนธรรมที่สัมพันธ์กับการใช้ภาษารูปแบบเดียวกับภาษาปัจจุบัน
มีการเสนอว่า ภาษาเป็นเรื่องจำเป็นเพื่อดำรงเครือข่ายการแลกเปลี่ยน งานวิจัยปี 2546 แสดงหลักฐานว่ามีเครือข่ายการแลกเปลี่ยนในช่วง MSA คืองานได้เปรียบเทียบระยะทางของโบราณสถานที่วัสดุปรากฏกับแหล่งวัสดุ โบราณสถาน MSA 5 แห่งมีวัสดุจากแหล่งที่ห่างถึง 140-340 กม. ซึ่งตีความเทียบกับข้อมูลทางชาติพันธุ์วรรณนาว่า ระยะห่างเช่นนี้จะเป็นไปได้ก็เพราะมีเครือข่ายแลกเปลี่ยนวัสดุ
นักวิชาการคนหนึ่งมองว่า ภาษาที่ประกอบด้วยวากยสัมพันธ์เป็นส่วนหนึ่งของพฤติกรรมที่ทำให้มนุษย์สมัย MSA ตั้งถิ่นฐานในป่าดิบชื้นที่ปัจจุบันคือสาธารณรัฐประชาธิปไตยคองโกได้
นักวิชาการหลายคนคาดว่า เหตุของการปรากฏวัสดุสัญลักษณ์จำนวนมากอย่างฉับพลัน ก็คือพัฒนาการพร้อม ๆ กันของภาษาที่ประกอบด้วยวากยสัมพันธ์ อันวิวัฒนาการผ่านระบบการเรียนรู้ทางสังคมแบบเฉพาะเจาะจง และช่วยอำนวยการสื่อสารที่ไม่จำกัดอยู่เพียงแค่สถานที่และเวลา วากยสัมพันธ์จะมีบทบาทกุญแจสำคัญในกระบวนการนี้ และสมรรถภาพในการใช้มันอย่างสมบูรณ์อาจเป็นองค์ประกอบที่ขาดไม่ได้ของพฤติกรรมสัญลักษณ์ที่ปรากฏใน MSA
ความเปลี่ยนแปลงทางสมอง
แม้ว่ากำเนิดของลักษณะทางกายวิภาคปัจจุบันจะไม่สามารถเชื่อมกับการเปลี่ยนแปลงทางประสาทในยุคดึกดำบรรพ์ได้อย่างมั่นใจ แต่ก็ดูจะเป็นไปได้ว่า สมองมนุษย์ได้วิวัฒนาการผ่านกระบวนการคัดเลือกเดียวกันกับของอวัยวะส่วนอื่น ๆ
พฤติกรรมที่สัญลักษณ์อำนวยก็อาจป้อนกลับไปยังกระบวนการนี้ โดยเพิ่มสมรรถภาพการสร้างสิ่งประดิษฐ์ทางสัญลักษณ์และเครือข่ายทางสังคม ตามกลุ่มนักวิจัยที่โบราณสถาน Jebel Irhoud การค้นพบเช่นนี้แสดงว่า Homo sapiens เอง ไม่ใช่สมาชิกมนุษย์กลุ่มอื่น ๆ หรือบรรพบุรุษ (เช่น Homo heidelbergensis, Homo naledi) เป็นสปีชีส์ที่ได้ทิ้งเครื่องมือแบบ MSA ให้ขุดพบได้ทั่วแอฟริกา
โบราณสถาน
โบราณสถานจำนวนมากในแอฟริกาใต้สะท้อนให้เห็นพฤติกรรมปัจจุบันของมนุษย์ 4 อย่างดังที่กล่าวแล้ว ถ้ำบลอมโบส์มีเครื่องประดับตัว สิ่งที่คิดว่าเป็นเครื่องมือสร้างภาพศิลป์ ตลอดจนเครื่องมือกระดูก สติลเบย์ และ Howieson's Poort มีเทคโนโลยีเครื่องมือที่หลายหลาก กลุ่มเครื่องมือต่าง ๆ จากช่วงเดียวกันเช่นนี้ ช่วยให้นักวิจัยประมาณค่านอกช่วงซึ่งพฤติกรรมที่น่าจะสัมพันธ์กับเทคโนโลยี เช่นการเปลี่ยนการหาอาหาร ซึ่งมีหลักฐานสนับสนุนจากพรรณสัตว์ที่พบในโบราณสถานเหล่านี้ รวมทั้ง
Burst fracture
burst fracture เป็นการบาดเจ็บของกระดูกสันหลังแบบหนึ่งที่ลำกระดูกสันหลัง (vertebra) แตก/หักออกเนื่องจากเกิดภาระ/โหลดมากเกินที่โครงกระดูกแกน (เช่น รถชน ตกมาจากที่สูง หรือแม้แต่การชักบางอย่าง) โดยมีส่วนแหลมของลำกระดูกทิ่มเข้าไปในเนื้อเยื่อรอบ ๆ และบางครั้งเข้าไปในไขสันหลังเอง burst fracture จะจัดตาม "ความรุนแรงของการเสียรูปทรง, ความรุนแรงของอันตรายต่อช่องบรรจุไขสันหลัง, ระดับที่ลำกระดูกสั้นลง, และระดับความบกพร่องทางประสาท" เป็นการบาดเจ็บที่พิจารณาว่า รุนแรงกว่ากระดูกหักเหตุอัด (compression fracture) เพราะอาจตามด้วยความเสียหายทางประสาทในระยะยาว ซึ่งสามารถแสดงอาการทั้งหมดอย่างทันที หรือค่อย ๆ เพิ่มขึ้นเป็นระยะเวลานาน
การวินิจฉัย
การวินิจฉัยทำโดยการสร้างภาพทางรังสีวิทยา
การรักษา
คนไข้จำเป็นต้องเข้าโรงพยาบาลทันที เพราะการบาดเจ็บเช่นนี้มีผลต่อไขสันหลังในระดับต่าง ๆ และเสี่ยงต่ออัมพาต แพทย์จะถ่ายภาพเอ็กซเรย์หรือใช้ MRI เพื่อกำหนดว่า ต้องรักษาด้วยการผ่าตัดหรือไม่ การผ่าตัดจะจำเป็นเมื่อกระดูกที่หัก/แตกไม่เสถียร
มีการผ่าตัดรักษาแบบต่าง ๆ โดยที่สามัญสุดก็คือการเชื่อมลำกระดูกสันหลังบริเวณที่บาดเจ็บเข้าด้วยกัน และเอาเศษกระดูกใหญ่ ๆ ที่แตกออก การผ่าตัดเชื่อมลำกระดูกสันหลัง (spinal fusion) จะยึดกระดูกสองลำหรือมากกว่านั้นเข้าด้วยกันโดยใช้ตัวยึดไทเทเนียม ส่วนการผ่าตัดอีกอย่างที่สามัญน้อยกว่าก็คือ การเปลี่ยนกระดูกที่เสียหายด้วยกระดูกเทียม หรือด้วยกระดูกของผู้บริจาคที่เสียชีวิตแล้ว วิธีการสองอย่างสุดท้ายใช้ได้ดีในผู้สูงอายุ แต่ยังไม่ได้ลองในคนที่อายุน้อยกว่าเพราะเสถียรภาพระยะยาวยังไม่ชัดเจน
การบริหารโดยไม่ผ่าตัดจะเป็นไปได้ถ้าการบาดเจ็บไม่มีผลต่อระบบประสาท รวมทั้งการใช้อุปกรณ์พยุงภายนอกแบบเต็มตัว ปกติคือ thoracic lumbar sacral orthosis (ตัวย่อ TLSO แปลว่า อุปกรณ์พยุงกระดูกอกเอวและกระเบนเหน็บ) ทำด้วยพลาสติก บ่อยครั้งหล่อให้เข้ากับตัวคนไข้โดยเฉพาะ แพทย์จะถ่ายภาพเอ็กซเรย์หรือ MRI ทุก ๆ 2 อาทิตย์ที่ใส่ TLSO เพื่อตรวจดูว่ากระดูกสันหลังจะคงเสถียรหรือไม่ คนไข้จะใส่ TLSO เป็นเวลา 2-3 เดือนตลอด 24 ชม. ทุกวัน และจะรักษาด้วยกายภาพบำบัดเพื่อสร้างกำลังให้กับกล้ามเนื้อที่ฝ่อไปและเพื่อเรียนรู้การเดินอีก
กระดูกสันหลังของคนไข้อาจเคลื่อน (Spondylolisthesis) หลังจากถอด TLSO แต่อาจยังอยู่ในพิสัยที่แพทย์คาดหวังโดยไม่มีผลต่อระบบประสาทโดยเดือนที่ 3 ถ้าไม่มีกระดูกเคลื่อนอย่างสำคัญหลังจากนี้ ก็ไม่จำเป็นต้องเอาอะไรยึดไว้อีก
พยากรณ์โรค
ในช่วงชีวิตคนไข้ในระยะยาว อาจจะมีปัญหาการเจ็บ การใช้งาน และการเสียรูปในบริเวณที่เป็นปัญหา กระดูกหักเช่นนี้มีผลลดความสูงอย่างถาวร โดยอาจมีหลังโกง (kyphosis) ในระดับที่ต่าง ๆ กัน และมีระดับกระแสประสาทที่ต่าง ๆ กัน ซึ่งอาจแย่ลงตามกาลเวลา ในช่วงชีวิต คนไข้อาจประสบกับความเจ็บปวดและความไม่สบายแบบทุติยภูมิที่สันหลังและแขนขา เนื่องจากการทำงานผิดปกติทางประสาทที่เพิ่มขึ้นเรื่อย ๆ
นพลักษณ์
นพลักษณ์ (Enneagram of Personality) เป็นแบบจำลองบุคลิกภาพมนุษย์ซึ่งโดยหลักเข้าใจและสอนเป็นการจำแนกเก้าประเภทบุคลิกภาพที่ประสานกัน แม้กำเนิดและประวัติศาสตร์ของความคิดและทฤษฎีซึ่งสัมพันธ์กับนพลักษณ์ยังเป็นประเด็นถกเถียงกัน แต่ความเข้าใจนพลักษณ์ร่วมสมัยโดยหลักมาจากคำสอนของ Oscar Ichazo และ Claudio Naranjo ทฤษฎีของ Naranjo ได้รับอิทธิพลบางส่วนจากคำสอนก่อนหน้าบางส่วนของ G. I. Gurdjieff นพลักษณ์นิยามประเภทบุคลิกภาพเก้าประเภท ซึ่งแสดงสัญลักษณ์ด้วยจุดของรูปเรขาคณิตเรียก enneagram ซึ่งยังชี้ความเชื่อมโยงบางประการระหว่างประเภทต่าง ๆ
วัดอมรินทรารามวรวิหาร
วัดอมรินทรารามวรวิหาร หรือชื่อเดิมว่า วัดบางหว้าน้อย  ตั้งอยู่ในแขวงศิริราช เขตบางกอกน้อย กรุงเทพมหานคร เป็นพระอารามหลวงชั้นตรีชนิดราชวรวิหาร ต่อมาจัดเป็นชั้นตรีชนิดวรวิหาร ตามประกาศลงวันที่ 30 กันยายน พ.ศ. 2548
ในสมัยกรุงธนบุรี สมเด็จพระเจ้าตากสินมหาราชโปรดเกล้าฯ ให้บูรณปฏิสังขรณ์ แล้วสถาปนาให้เป็นพระอารามหลวง ต่อมาในสมัยรัชกาลที่ 1 กรมพระราชวังหลังได้ทรงสถาปนาวัดนี้ขึ้นใหม่ได้เป็นผู้สถาปนาขึ้นใหม่หมดทั้งพระอาราม คือ สร้างพระอุโบสถ พระระเบียง วิหาร กำแพงแก้ว ศาลาราย หอระฆัง หอไตร หอสวดมนต์ ศาลาการเปรียญ กุฏิ เสนาสนะ และถนนในพระอาราม รัชกาลที่ 1 ได้พระราชทานนามใหม่ว่า "วัดอมรินทราราม" ตามชื่อของสมเด็จพระอมรินทราบรมราชินี คู่กับวัดบางหว้าใหญ่ที่เปลี่ยนชื่อเป็นวัดระฆังโฆสิตาราม ในสมัยสงครามโลกครั้งที่ 2 วัดถูกทิ้งระเบิดใส่ แต่อุโบสถไม่ถูกทำลาย
เอ็น.อี.อาร์.ดี
เอ็น.อี.อาร์.ดี (N.E.R.D) ย่อมาจาก No one Ever Really Dies เป็นวงอัลเทอร์เนทีฟร็อก ฟังก์และฮิปฮอป สัญชาติอเมริกันประกอบด้วยสมาชิกคือ ฟาร์เรลล์ วิลเลียมส์ ,แชด ฮูโก ซึ่งทั้งคู่คือสมาชิกวงเดอะเน็ปจูนส์ และสมาชิกอีกคนคือ เชย์ ฮาเลย์ พวกเขาเซ็นสัญญากับเทดดี้ ไรลีย์ กับสังกัดเวอร์จิน ในฐานะวงดูโอที่ชื่อ เดอะเน็ปจูนส์ หลังจากได้ทำงานให้กับศิลปินหลายครั้งในช่วงปลายคริสต์ทศวรรษ 1990 ก็ได้รวมตัวกับเชย์ ฮาเลย์ ที่ถือเป็นโครงการข้างเคียงของวงเดอะเน็ปจูนส์ ออกอัลบั้มภายใต้ชื่อวง เอ็น.อี.อาร์.ดี ชื่อชุด In Search Of มียอดขาย 603,000 ชุดในสหรัฐอเมริกา ได้รับรางวัลแผ่นเสียงทองคำจาก RIAA ยังได้รับรางวัลประจำปีครั้งที่ 2 ของชอร์ตลิสต์มิวสิกไพรซ์ ผลงานอัลบั้มชุดที่ 2 ของวงชื่อ Fly Or Die มียอดขาย 412,000 ชุด ในสหรัฐอเมริกา ได้รับรางวัลแผ่นเสียงทองคำ
ในปี 2005 เอ็น.อี.อาร์.ดี หมดสัญญากับค่ายเวอร์จินและแตกวงไป ต่อมาอีก 3 ปี วงได้รวมตัวกันใหม่ภายใต้สังกัดสตาร์แทรกเอนเตอร์เทนเมนต์ ค่ายย่อยของอินเทอร์สโคปเรเคิดส์ ที่ก่อตั้งโดยวิลเลียมส์และฮูโก ออกผลงานชุดที่ 3 ชื่อ Seeing Sound มียอดขาย 80,000 ชุดในสัปดาห์แรก
ในปี 2006-2016 หลังจากไม่แน่ชัดเรื่องคอนเซ็ปอัลบั้มในปี 2013 ฟาร์เรลล์ วิลเลียมส์ ประสบความสำเร็จในงานเดียวมานับไม่ถ้วน เช่น ซิงเกิ้ล Happy (ประกอบภาพยนตร์ มิสเตอร์แสบร้ายเกินพิกัด 2), Blurred Lines (ร่วมกับ โรบิน ธิก), Get Lucky (ร่วมกับ ดาฟต์พังก์), Sing (เขียนและโปรดิวเซอร์ให้เอ็ด ชีแรน), Havana (เขียนให้ Camila Cabello), Feel (ร่วมกับ แคลวิน แฮร์ริส)
ในปี 2017 เอ็น.อี.อาร์.ดี ได้เปิดตัวซิงเกิ้ลใหม่ ในวันที่ 1 พฤศจิกายน 2017 ร่วมกับ รีแอนนา ในชื่อว่า Lemon ภายใต้สังกัดโคลัมเบียเรเคิดส์ ในชื่ออัลบั้ม No One Ever Really Dies วันที่ 30 พฤศจิกายน 2017 ได้ปล่อยซิงเกิ้ลที่สอง "1000" ร่วมกับ ฟิวเจอร์
สโมสรฟุตบอลเมืองตรัง ยูไนเต็ด
สโมสรฟุตบอลเมืองตรัง ยูไนเต็ด เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดตรัง ปัจจุบันเล่นในไทยลีก 3
ตำบลหนองปลิง (อำเภอนครหลวง)
หนองปลิง เป็นตำบล 1 ใน 12 ของอำเภอนครหลวง จังหวัดพระนครศรีอยุธยา เป็นที่ตั้งของสถานีรถไฟมาบพระจันทร์ในทางรถไฟสายเหนือและทางรถไฟสายตะวันออกเฉียงเหนือ ซึ่งเป็นสถานีรถไฟเพียงแห่งเดียวของอำเภอนครหลวง แยกเป็นตำบลออกมาตั้งแต่ปี พ.ศ. 2477 ก่อนที่จะยุบรวมกับตำบลบ้านชุ้ง และตำบลบ่อโพงในปี พ.ศ. 2483 และตั้งเป็นตำบลดังเดิมในปี พ.ศ. 2490 ซึ่งเดิมแรกตั้งตำบลมีชื่อว่า "ตำบลบางหนองปลิง"
ที่ตั้งและอาณาเขต
ตำบลหนองปลิงมีอาณาเขตติดต่อกับอำเภอและจังหวัดใกล้เคียงดังนี้